CSORVÁS VÁROS POLGÁRMESTERE

5920 Csorvás, Rákóczi u. 17. Tel: 66/258-001 e-mail: pmh@csorvas.hu

**ELŐTERJESZTÉS**

**Csorvás Város Önkormányzatának Képviselő-testületéhez**

Csorvás Város Önkormányzatának Óvodája, Bölcsődéje és Mini Bölcsődéje

intézményvezetőjének illetménye tárgyában

Tisztelt Képviselő-testület!

Csorvás Város Önkormányzatának Óvodája és Bölcsődéje új intézményegységgel bővült, a mini bölcsődével. Csorvás Város Önkormányzatának Óvodája, Bölcsődéje és Mini Bölcsődéje 2023. szeptember 7. napján megkapta a Békés Megyei Kormányhivatal Gyámügyi és Igazságügyi Főosztályától a törvényes működéshez szükséges működési engedélyt, ezáltal

Vicziánné Vincze Mónika intézményvezető kötelessége és felelőssége a jogszerű szolgáltatás biztosítása terén 2023. szeptemberétől már a közös igazgatású, többcélú intézmény három intézményegysége tekintetében áll fenn.

Az Intézményvezető Asszony azzal a kéréssel fordult hozzám, hogy mivel az új mini bölcsőde működésével megnövekedtek a feladatai, kezdeményezzem a Tisztelt Képviselő-testületnél az illetménye felülvizsgálatát, annak emelését.

Vicziánné Vincze Mónika jelenlegi bruttó illetménye a következők szerint került megállapításra.

|  |  |
| --- | --- |
| alapilletmény - pedagógus II. besorolás 11. kategória  | 337.995,- |
| ágazati/szakmai pótlék  | 108.158,-  |
| vezetői pótlék (illetményalap 60%-a) | 109.620,- |
| **összesen** | **555.773,-** |

Az illetményelemek közül az alapilletmény és az ágazati pótlék összege jogszabályban meghatározott mértékű.

A vezetői pótlék tekintetében a nemzeti köznevelésről szóló 2011. évi CXC. törvény 8. melléklete alapján van lehetősége a fenntartónak az illetményalap (182.700,- Ft) százalékában meghatározni a pótlék mértékét, minimum 40% és maximum 80% között.

A fentiek alapján javasolom a Tisztelt Képviselő-testületnek, hogy Vicziánné Vincze Mónika vezetői pótlékának mértékét a megnövekedett feladataira tekintettel az illetményalap 71%-ában, azaz bruttó 129.717,- Ft összegben határozza meg. Ilyen módon Vicziánné Vincze Mónika intézményvezető illetménye 2023. szeptember 1. napjától a következő összeg lenne:

|  |  |
| --- | --- |
| alapilletmény - pedagógus II. besorolás 11. kategória  | 337.995,- |
| ágazati/szakmai pótlék  | 108.158,-  |
| vezetői pótlék (illetményalap 71%-a) | 129.717,- |
| **összesen** | **575.870,-** |

Kérem a Tisztelt Képviselő-testületet, hogy az előterjesztést vitassa meg, és hozza meg a döntését Vicziánné Vincze Mónika intézményvezető illetményének emeléséről.

Határozati javaslat

## Csorvás Város Önkormányzata Képviselő- testületének

…../2023.(X.4.)

határozata

Csorvás Város Önkormányzatának Képviselő-testülete úgy dönt, hogy az Önkormányzat Óvodája, Bölcsődéje és Mini Bölcsődéje intézményvezetője, Vicziánné Vincze Mónika Judit illetményét 2023. szeptember 1. napjától kezdődő hatállyal 337.995,- Ft alapilletmény, 108.158,- Ft szakmai ágazati pótlék, 129.717,- Ft vezetői pótlék, azaz mindösszesen bruttó 575.870,- Ft/hó összegben állapítja meg.

Felelős: Baráth Lajos polgármester

Határidő: Értelem szerinti.

Csorvás, 2023. szeptember 27.

Tisztelettel:

Baráth Lajos sk.

polgármester